**N Á R O D N Á R A D A  S L O V E N S K E J R E P U B L I K Y**

**V. volebné obdobie**

**95**

**V L Á D N Y  N Á V R H**

**Zákon**

z ... 2010,

**ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení zákona č. 283/2008 Z. z., zákona č. 465/2008 Z. z. a zákona č. 493/2009 Z. z. sa mení a dopĺňa takto:

V § 2 ods. 1 písmeno b) znie:

„b) územím Európskej únie (ďalej len „únia“) územie členských štátov únie podľa osobitného predpisu1) okrem územia ostrova Helgoland a územia Büsingen v Spolkovej republike Nemecko, územia Livigno, Campione d´Italia a talianskych vnútrozemských vôd jazera Lugano v Talianskej republike, územia Ceuta, Melila a Kanárske ostrovy v Španielskom kráľovstve, územia Guadalope, Francúzska Guayana, Martinik, Réunion, Svätý Bartolomej a Svätý Martin, územia Alánd, územia britských Normanských ostrovov a okrem území uvedených v osobitnom predpise,1a)“.

Poznámky pod čiarou k odkazom 1 a 1a znejú:

„1) Čl. 52 Zmluvy o Európskej únii.

Čl. 355 Zmluvy o fungovaní Európskej únie.

1a) Čl. 355 ods. 3 Zmluvy o fungovaní Európskej únie.“.

V § 19 sa vypúšťa písmeno j).

V § 20 ods. 1 druhej vete sa slová „písm. a) až g), i) a  j)“ nahrádzajú slovami „písm. a) až g) a i)“.

V § 31 ods. 1 sa vypúšťajú písmená f) a i).

Doterajšie písmená g) až j) sa označujú ako písmená f) až h).

V § 31 sa vypúšťa odsek 2.

Doterajší odsek 3 sa označuje ako odsek 2.

V § 32 ods. 1 až 3 a 17 sa slová „písm. a) až e), i) a j)“ nahrádzajú slovami „písm. a) až e) a h)".

V § 33 ods. 1 písm. a) a b) sa na konci pripájajú tieto slová: „okrem spotreby zemného plynu na výrobu stlačeného zemného plynu“.

V § 33 sa odsek 1 dopĺňa písmenom c), ktoré znie:

„c) použitia zemného plynu na výrobu stlačeného zemného plynu s výnimkou podľa písmen a) a b).“.

V § 34 ods. 1 písm. a) a b) sa na konci pripájajú tieto slová: „okrem spotreby zemného plynu na výrobu stlačeného zemného plynu“.

V § 34 sa odsek 1 dopĺňa písmenom c), ktoré znie:

„c) použila zemný plyn na výrobu stlačeného zemného plynu s výnimkou podľa písmen a) a b).“.

V § 45 sa slová „právne akty Európskych spoločenstiev a“ nahrádzajú slovami „právne záväzné akty“.

Za § 48 sa vkladá § 48a, ktorý vrátane nadpisu znie:

„§ 48a

Prechodné ustanovenia k úpravám účinným od 1. januára 2011

Platnosť registrácie oprávneného spotrebiteľa uhlia a povolenia na oslobodené uhlie podľa § 19 písm. j) predpisu účinného do 31. decembra 2010 zaniká 31. mája 2011.

Oprávnený spotrebiteľ uhlia, ktorý používa uhlie oslobodené od dane podľa § 19 písm. j) predpisu účinného do 31. decembra 2010, je povinný vykonať najneskôr do 15. júna 2011 inventarizáciu zásob uhlia podľa stavu k 31. máju 2011.

Platnosť registrácie oprávneného spotrebiteľa zemného plynu na odber zemného plynu oslobodeného od dane podľa § 31 ods. 1 písm. i) predpisu účinného do 31. decembra 2010 zaniká 31. mája 2011.

Právnická osoba alebo fyzická osoba, ktorá bola oprávneným spotrebiteľom na odber zemného plynu oslobodeného od dane podľa § 31 ods. 1 písm. i) predpisu účinného do 31. decembra 2010, je oprávnená po 1. júni 2011 postupovať pri vrátení dane podľa § 37 primerane. Daň možno vrátiť právnickej osobe alebo fyzickej osobe podľa prvej vety z preukázateľne zdaneného zemného plynu použitého do 31. mája 2011 na účely oslobodené od dane podľa § 31 ods. 1 písm. i) predpisu účinného do 31. decembra 2010.

Právnická osoba alebo fyzická osoba, ktorá odoberá zemný plyn za účelom výroby stlačeného zemného plynu a ktorá nie je k 1. januáru 2011 daňovým dlžníkom, môže požiadať o vrátenie dane podľa § 37 z preukázateľne zdaneného zemného plynu, ktorý táto právnická osoba alebo fyzická osoba nadobudla za účelom výroby stlačeného zemného plynu za obdobie od 1. januára 2011 do dňa, kedy ju colný úrad registroval ako daňového dlžníka.“.

Príloha č. 2 znie:

„Príloha č. 2 k zákonu č. 609/2007 Z. z.

Zoznam preberaných právne záväzných aktov Európskej únie

Smernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (Mimoriadne vydanie Ú. v. EÚ, kap. 9/ zv. 1; Ú. v. EÚ L 283, 31.10.2003) v znení smernice Rady 2004/74/ES z 29. apríla 2004 (Mimoriadne vydanie Ú. v. EÚ, kap. 9/ zv. 2; Ú. v . EÚ L 195, 2.6.2004) a smernice Rady 2004/75/ES z 29. apríla 2004 (Mimoriadne vydanie Ú. v. EÚ, kap. 9/ zv. 2)“.

Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009).“.

Čl. II

Tento zákon nadobúda účinnosť 1. januára 2011.